#### Z A P I S N I K

**s 35.sjednice *ŠKOLSKOG ODBORA* održane dana 23.01.2017.g.**

**s početkom u 18,00 sati u prostorijama Škole.**

***PRISUTNI:* Božica Grgečić, Dubravka Lukežić-Čolakhodžić, Jasmina Romić,**

**Anita Petrić Marinić, Alen Habulin**

**ODSUTNI: Lucijana Obraz (nepoznat razlog), Željka Tomašković (opravdano)**

***OSTALI PRISUTNI*: Lovorka Beljak, sindikalni povjerenik,**

**Kristina Halužan, ravnateljica**

***ZAPISNIČAR*: Zdenka Cvetković, tajnica**

**Na prijedlog predsjednice Školskog odbora, gđe Božice Grgečić, jednoglasno se usvaja i donosi sljedeći**

**D N E V N I R E D :**

1. **Verifikacija Zapisnika s 34. sjednice Školskog odbora (13.01.2017),**
2. **Izbor učitelja/ice razredne nastave po okončanju natječajnog postupka**
3. **Suglasnost za zapošljavanje na 45 dana**
4. **Razno**

**Ad 1) Školski odbor jednoglasno donosi**

**O D L U K U**

* ***Verificira se* Zapisnik s 34. sjednice Školskog odbora (13.01.2017).**

**Ad-2) a) Ravnateljica izvješćuje da su na raspisani natječaj za učitelja/icu razredne nastave za izvođenje nastave u 4.a (zamjena za gđu Čuturić) pristigle 4 molbe i temeljem razmotrenog predlaže gđu Ana Radmanić, koja je primljena na 15 dana (odluka ravnateljice), za zasnivanje radnog odnosa na određeno.**

**Školski odbor jednoglasno donosi**

**O D L U K U**

* **Gđa ANA RADMANIĆ prima se u radni odnos za obavljanje poslova i radnih zadatka učiteljice razredne nastave.**
* **Radni odnos se zasniva na određeno vrijeme – do povratka gđe Sanje Čuturić s porodiljnog dopusta.**
* **Radni odnos se zasniva s danom 24.01.2017.g.**

**b) Ravnateljica upoznaje članove Odbora da je gđa Dijana Žalac (koja je zamjenjivala gđu Čuturić) počela raditi u posebnom razrednom odjelu – kombinacija 2./3. razred (15 dana). Za to radno mjesto očekujemo obećanu suglasnost za zapošljavanje iz MZOS-a temeljem koje ćemo raspisati natječaj, a do tada će raditi u okviru zakonske mogućnosti od 60 dana. Stoga ravnateljica moli odobrenje i suglasnost Odbora za 45 dana jer ovih petnaest dana istječe 30.01.2017.**

**Školski odbor jednoglasno donosi**

**O D L U K U**

* ***Daje se ravnateljici suglasnost za* zasnivanje radnog odnosa s gđom Dijanom Žalac na 45 dana s danom 31.01.2017. za rad u posebnom razrednom odjelu – kombinacija 2./3. razred.**

**Ad-3) a)Otvaranje dva nova razredna odjela za učenike s posebnim potrebama povlači za sobom i potrebu zapošljavanja defektologa za kojeg također očekujemo suglasnost MZOS-a. Trenutno radi gđa Zdenkica Stanec, (15 dana), za koju ravnateljica također moli suglasnost za sljedećih 45 dana.**

**Školski odbor jednoglasno donosi**

**O D L U K U**

* ***Daje se ravnateljici suglasnost za* zasnivanje radnog odnosa s gđom Zdenkicom Stanec na 45 dana s danom 02.02.2017. na radnom mjestu defektologa.**

**b)Gospođi Marini Lastovčić Novoselić prestao je radni odnos 19. siječnja zbog toga što nije položila stručni ispit u roku od godine dana od zapošljavanja. Ravnateljica ju je zaposlila na 15 dana s datumom 20.1.2017., a za sljedećih 45 dana moli suglasnost Školskog odbora.**

**Školski odbor jednoglasno donosi**

**O D L U K U**

* ***Daje se ravnateljici suglasnost za* zasnivanje radnog odnosa s gđom Marinom Lastovčić Novoselić na 45 dana s danom 04.02.2017. na radnom mjestu učiteljice Engleskog jezika.**

**Ad-4) a) Ravnateljica izvješćuje članove Odbora da je ugovor za izvođenje usluge taksi-prijevoza učenika s posebnim potrebama potpisan te je jedan primjerak upućen u MZOS koji financira prijevoz.**

**b) Ravnateljica upoznaje članove Odbora da gđa Jurić, majka učenika u prvom razredu, pokreće inicijativu za potpisivanje peticije za prilagođavanje voznog reda autobusa rasporedu sati učenika.**

**Dovršeno u 18,30 sati.**

**ZAPISNIČARKA: PREDSJEDNICA ŠKOLSKOG ODBORA:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ZDENKA CVETKOVIĆ BOŽICA GRGEČIĆ**